Document ID: 32011D0701

A TANÁCS 2011/701/KKBP HATÁROZATA
(2011. október 21.)
a 2011/430/KKBP határozatnak a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tétele érdekében történő módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre, és különösen annak 29. cikkére,
mivel:
(1)
A Tanács 2001. december 27-én elfogadta a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspontot (1).
(2)
A Tanács 2010. július 18-án elfogadta a terrorizmus leküzdésére vonatkozó különös intézkedések alkalmazásáról szóló 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájának naprakésszé tételéről szóló 2011/430/KKBP határozatot (2).
(3)
A Tanács arra a következtetésre jutott, hogy további öt személy a 2001/931/KKBP közös álláspont 1. cikkének (2) és (3) bekezdése értelmében terrorcselekményekben vett részt, az említett közös álláspont 1. cikkének (4) bekezdése értelmében illetékes hatóság tekintetükben határozatot hozott, és hogy ezeket a személyeket a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listájába fel kell venni.
(4)
A Tanács megállapította, hogy bizonyos személyek és csoportok esetében már nem indokolt, hogy szerepeljenek a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listáján.
(5)
Ennek megfelelően naprakésszé kell tenni a 2001/931/KKBP közös álláspont 2., 3. és 4. cikkének hatálya alá tartozó személyek, csoportok és szervezetek listáját,
ELFOGADTA EZT A HATÁROZATOT:
1. cikk
(1) E határozat I. mellékletében felsorolt személyeket bele kell foglalni a 2011/430/KKBP határozat mellékletében foglalt listába.
(2) Az e határozat II. mellékletében felsorolt személyeket törölni kell a 2011/430/KKBP határozat mellékletében foglalt listából.
2. cikk
Ez a határozat az Európai Unió Hivatalos Lapjában való kihirdetésének napján lép hatályba.
Kelt Brüsszelben, 2011. október 21-én.

Labels: 10
5